ไม่ได้มีเพศสัมพันธุ์กับเเฟนมาเเล้ว3เดือน เเต่ใน3เดือนที่ไม่มีเพศสัมพันธุ์ เมนก็มาปกตินะครับ3เดือน เเต่พอมาเดือนนี้เมนเเฟนยังไม่มาเลยครับ เกินมา14วันเเล้วครับ จะท้องมั้ยครับ?
สวัสดีค่ะ หากไม่ได้มีเพศสัมพันธ์ และประจำเดือนได้มาตามเวลาปกติทุกเดือน เป็นเวลา 3 เดือน ก็แสดงว่าไม่ได้มีการตั้งครรภ์เกิดขึ้นแต่อย่างใดค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ หากประจำเดือนไม่มานานเกิน 3 เดือน จึงควรไปพบแพทย์เพื่อตรวจหาสาเหตุอื่นๆ ค่ะ เช่น การผลิตฮอร์โมนของรังไข่ผิดปกติ ภาวะไทรอยด์ฮอร์โมนผิดปกติ มีพังผืดในมดลูก เป็นต้น